b'\n_START_ARTICLE_\nAnders Nevalainen\n_START_PARAGRAPH_\nAnders Juhaninpoika Nevalainen, (1858 Pielisj\xc3\xa4rvi - 1933 Terijoki) oli suomalainen kultasepp\xc3\xa4, joka ty\xc3\xb6skenteli Faberg\xc3\xa9lla. _NEWLINE_H\xc3\xa4n aloitti uransa olemalla oppipoikana niin Suomessa kuin Pietarissa vuonna 1874. H\xc3\xa4n meni naimisiin Maria Karolina Liljerotin kanssa vuonna 1884. Heill\xc3\xa4 oli viisi lasta, joista yksi oli kellontekij\xc3\xa4 Arvid Nevalainen. H\xc3\xa4n aloitti Pietarissa ty\xc3\xb6skentelyn August Holmstr\xc3\xb6min koruateljeessa. Nopeasti h\xc3\xa4n eteni ty\xc3\xb6pajan johtoon ja alkoi tehd\xc3\xa4 Faberg\xc3\xa9lle tuotteita. H\xc3\xa4nen ty\xc3\xb6pajansa teki Faberg\xc3\xa9lle hopeakoristeisia kehyksi\xc3\xa4 koivusta ja lakkat\xc3\xb6ist\xc3\xa4, hopeisia ja kultaisia savukerasioita sek\xc3\xa4 kullattuja hopeisia emalirasioita. H\xc3\xa4nen hopeamerkkins\xc3\xa4 oli A.N useasti K.Faberg\xc3\xa9-merkin vieress\xc3\xa4. Perhe palasi Suomeen Ven\xc3\xa4j\xc3\xa4n vallankumouksen j\xc3\xa4lkeen 1917.'